इसमें लिखा है कि ”इस्‍लामिक स्‍टेट अब अपना विस्‍तार इराक और सीरिया के बाहर करेगा। अब यह भारत, पाकिस्‍तान, बांग्‍लादेश, अफगानिस्‍तान और दूसरे देशों तक पहुंचेगा।” सबसे खास बात यह है कि इस्‍लामिक स्‍टेट के किसी दस्‍तावेज में पहली बार भारत के राजनीतिक हालात की समीक्षा करने की कोशिश की गई है। इसमें लिखा है, ”हिंदुओं के आंदोलन में इजाफा हो रहा है, जो बीफ खाने वाले मुसलमानों की हत्‍या करते हैं। प्रेसिडेंट नरेंद्र मोदी एक दक्षिणपंथी हिंदू राष्‍ट्रवादी हैं जो हथियारों की पूजा करते हैं और अपने लोगों को भविष्‍य में मुसलमानों के खिलाफ जंग के लिए तैयार कर रहे हैं। उनके पास अपना संख्‍याबल बढ़ाने के लिए एक राजनीतिक विंग है। इसके अलावा, हथियारबंद सेना भी, जो अपने दुश्‍मन नंबर वन मुसलमानों के खिलाफ आतंकी अभियान शुरू कर सकते हैं।